# 4.1. Luces, cámara...

## Glosario

## Broadway

Definición:

  Broadway é o conxunto dos grandes teatros profesionais de New York, onde se representan espectáculos de relevancia a nivel mundial.

Exemplo:

  Este musical está tan ben feito que vai ser representado en Broadway

# A biblioteca é Broadway!

Xa tes a túa composición lista para tocar con obxectos e tes un discurso preparado para concienciar sobre a contaminación acústica.

Chegou o momento de que elabores unha posta en escena.

Traballa nun grupo de 4 persoas e esperta a túa imaxinación.

A biblioteca pode ser o novo Broadway!

## Audio

audio/mpeg

## Crear unha posta en escena

Aquí tes os pasos que debes seguir para elaborar a posta en escena para a túa actuación relampo.

## Escolle un espazo axeitado

Isto é algo fundamental. Unha das características principais dunha actuación relampo é que se realiza nun lugar público.

Unha proposta é realizalo na biblioteca, pero podes escoller calquera espazo que consideres axeitado tras consultalo co equipo docente.

## Elixe como comeza a actuación

O principio dunha actuación relampo sempre sorprende porque a xente non o espera.

Poderías, por exemplo, comezar na biblioteca do teu centro facendo un ritmo abrindo e pechando o bolígrafo ou golpeando o libro contra a mesa.

## Quen se une?

Unha vez comece a actuación relampo, decide como se van sumando o resto de ritmos e de elementos.

Por exemplo, se comezas facendo un ritmo co bolígrafo podería aparecer alguén pola porta movendo unha cadeira. A continuación alguén que está sentado en silencio comeza a abrir e pechar o seu libro.

## Un final xenial

Nunha actuación musical sempre son moi importantes os principios e os finais, por iso debes pensar un final que sirva de clímax á actuación.

Un truco é empregar os matices de intensidade. Podes comezar en piano os últimos 4 compases e realizar un crescendo ata fortíssimo.

Outro truco é servirse do tempo e empregar un accelerando ou un ritardando.

## Expón o teu slogan

Acabas de rematar a túa actuación relampo. Chega o momento de explicar o motivo polo que realizaches esta actividade: concienciar sobre a contaminación acústica.

Unha vez rematen os aplausos debes aproveitar a atención e comezar o teu discurso sobre a contaminación acústica.

Remata a exposición proclamando con seguridade o teu slogan da páxina 3.6. "E ti sen paraugas!"

## Audio

audio/mpeg

# Ficha de traballo en equipo: Ruído en acción

Podes descargar a ficha e cubrila.

Lembra gardala ao remate. Consulta co profesorado o xeito de cubrila.

- Ficha de traballo para a elaboración do reto en ODT (descarga o documento) (Nova xanela)
- Ficha de traballo para a elaboración do reto en PDF (abre en nova xanela) (Nova xanela)

# Rúbrica para avaliar as actuacións relampo

Rúbrica para avaliar as actuacións relampo
| Excelente | Satisfactorio | Mellorable | Insuficiente
--- | --- | --- | --- | ---
O silencio | O silencio utilízase de forma consciente e expresiva, tanto para dar comezo á actuación como durante a mesma. (1) | Tense en conta o silencio antes de comezar a actuación e enténdese a importancia do seu uso como recurso rítmico. (0,75) | Hai certa atención ao silencio ao inicio pero non se fai un bo uso como recurso rítmico. (0,50) | Non se valora o silencio para comezar a actuación e non se usa como recurso rítmico. (0,25)
Variedade rítmica | Cada persoa do equipo interpreta un ritmo diferente con variedade de figuras rítmicas. (1) | Case todas as persoas do equipo interpretan un ritmo diferente con bastante variedade de figuras rítmicas. (0,75) | As persoas do equipo non interpretan un ritmo diferente ou hai moi pouca variedade de figuras rítmicas. (0,50) | As persoas do equipo non interpretan un ritmo diferente e hai moi pouca variedade de figuras rítmicas. (0,25)
Variedade tímbrica | A proposta presenta unha gran variedade tímbrica e inclúe o uso melódico do botellófono. (1) | A proposta presenta bastante variedade tímbrica e inclúe o uso melódico do botellófono. (0,75) | A proposta non presenta variedade tímbrica ou non inclúe o uso melódico do botellófono. (0,50) | A proposta non presenta variedade tímbrica nin inclúe o uso melódico do botellófono. (0,25)
Interpretación | Todas persoas do equipo interpretan moi ben a súa proposta e mostran seguridade e coordinación. (1) | Todas persoas do equipo interpretan ben a súa proposta e mostran bastante seguridade e coordinación. (0,75) | Todas persoas do equipo interpretan aceptablemente a súa proposta, mais con bastante inseguridade ou falta de coordinación. (0,50) | As persoas do equipo non interpretan aceptablemente a súa proposta e nótase inseguridade e falta de coordinación. (0,25)
O discurso | O discurso está moi ben estruturado e resulta coherente e fluído. (1) | O discurso está ben estruturado e resulta bastante coherente e fluído. (0,75) | O discurso está aceptablemente estruturado pero non resulta coherente nin fluído. (0,50) | O discurso non está aceptablemente estruturado e non resulta coherente nin fluído. (0,25)
O slogan | O slogan é moi pegadizo e ten unha mensaxe clara. (1) | O slogan é bastante pegadizo e ten unha mensaxe bastante clara. (0,75) | O slogan non resulta pegadizo ou non ten unha mensaxe o suficientemente clara. (0,50) | O slogan non resulta pegadizo nin ten unha mensaxe o suficientemente clara. (0,25)
Traballo en equipo | O reto amosa un excelente traballo en equipo. (1) | O reto amosa un bo traballo en equipo. (0,75) | O reto amosa un traballo en equipo aceptable. (0,50) | O reto non amosa un traballo en equipo aceptable. (0,25)

Elaboración propia (proxecto cREAgal). Rúbrica para avaliar as actuacións relampo (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Diario de aprendizaxe

Unha vez que xa remataches o teu reto é o momento de reflexionar.

Recorda todo o que aprendiches e traballaches para poder realizalo.

Ademais non esquezas as dificultades e como soubeches solucionalas.

É o momento de ir ao teu diario de aprendizaxe e reflexionar sobre o traballo realizado.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)